Funafuti ni mji mkuu wa nchi ya visiwa ya Tuvalu. Ina wakazi 4,492 (mwaka 2002). Mji upo kwenye atolli ya Funafuti ambayo inafanywa na visiwa zaidi ya 30 ambavyo ni vyembamba vikiwa na upana kati ya mita 20 hadi 400 pekee. Wenyeji huishi katika vijiji 9 ambavyo pamoja hufanya mji wa Funafuti. Majengo ya serikali ya nchi yanapatikana kwenye kisiwa kikubwa cha atolli kinachoitwa Fongafale chenye kijji cha Vaiaku (wakazi 682). Kuna uwanja wa ndege, hoteli (Hoteli ya Vaiaku Langi), majengo ya kiutawala, na vile vile makazi. Nyumba za watu hujengwa kwa kufuata utamaduni wa jadi kwa viunga vya mitende, na hivi karibuni pia kwa kutumia bloku za saruji. Jengo maarufu zaidi kwenye atolli ya Funafuti ni Kanisa la Tuvalu. Kuna angalau visiwa 33 kwenye atolli. Kubwa zaidi ni Fongafale, ikifuatiwa na Funafala. Angalau visiwa vitatu vinakaliwa, ambayo ni Fongafale, Funafala na Motuloa. Amatuku Avalau Falaoigo Fale Fatu (au Falefatu) Fatato Fongafale Fuafatu Fuagea Fualefeke (au Fualifeke) Fualopa Funafala Funamanu Luamotu Mateika Motugie Motuloa Mulitefala Nukvalevale Papa Elise (au Funangongo) Pukasavilivili Te Afuafou Te Afualiku Tefala Telele Tengako (peninsula ya kisiwa cha Fongafale) Tengasu Tepuka Tepuka Vili Vili Tutanga Vasafua And at least 5 other islands Bwawa la ndani ya atolli hujulikana kwa jina la TeNamo.